CANDON CITY- Nakasaganan ti Candon City Division ti Department of Education iti panaglulukat iti klase inton Hunio 15, daytoy ti naammuan ken ni Superintendent Jorge Reinante iti interbio kenkuana ti DZTP Radio Tirad Pass itay nabiit.
Kinuna ni Reinante a sakbay ti panaglukat ti klase, naiyussuat ti Brigada Eskuwela nga itutulong dagiti nagannak iti pannakadalus dagiti kuarto ken paraangan dagiti pagadalan ken pannakaisagana dagiti tugaw ken desks kadagiti classrooms.
“Successful ti Brigada Eskuwela agsipud ta 100 per cent ti partisipasion dagiti mangisursuro ken nakipaset met dagiti nagannak,” kinuna ni Reinante.#
ilo_Latn ilo_Latn ilo_Latn